楊岐 (彭縣)

楊岐（），字周子，四川成都府彭縣人，清朝詩人。楊嶠、楊岱、楊崐之弟。

 生平 
楊岐出身文學世家，為清初學者費密（號燕峰）之內弟《費燕峰先生年譜》卷二：「楊周子，諱岐，東子（楊岱）弟，先生內弟，執贄受業。」。他亦曾執贄拜費密為師，問學受業《費燕峰先生年譜》卷二：「六月……楊周子……執贄受業。」。費密與其交誼深厚，時常一同交遊論學《費燕峰先生年譜》卷三載：「閔義行……曹會常、倪永清、宗定九、楊東子、楊周子邀看梅花。」同書卷四亦載費密患病時，「及門蔡瞻岷、楊周子……」於其身邊。。其外甥費錫璜（費密之子）在詩文中亦常提及楊岐《掣鯨堂詩集》中有詩題《望夜無月宿楊周子母舅書屋》；《蜀雅》卷五費錫璜詩序亦云：「遙寄蜀中趙安叔外舅、敏思表弟並呈楊周子舅氏。」。楊岐與諸兄楊岱、楊崐皆以詩文名世，時人並稱爲「三楊」（嘉慶）《四川通志》卷一百五十三人物志十一：「岐字周子，有碧蘿亭稿。三楊俱以詩名，士林至今稱之。」。

 著述 
楊岐著有《碧蘿亭稿》（嘉慶）《四川通志》卷一百五十三人物志十一：「岐字周子，有碧蘿亭稿。」。其詩被評為「皆悲壯之音」，但亦不乏「細意尉貼」之作《蜀雅》卷十一楊岐小傳：「碧蘿亭稿皆悲壯之音，今擇其細意尉貼者。」。其作品被收入《皇清詩選》、《國朝詩的》、《蜀雅》等多部清代詩歌總集。

 詩作選錄 
 《蓬萊閣雜詠六首》：此組詩詠懷登州府蓬萊閣古蹟，其中借田橫五百士之事抒發慷慨懷古之情，亦歌詠魯仲連之高義「蓬萊閣雜詠六首（其四）：田橫人五百，填海報君恩。大義由來重，孤軍何可論。滄波測危石，鼉甲動黃昏。憑弔傷前哲，空餘月一痕。（其五）：仲連天下士，慷慨古人風。抗論非秦帝，高蹤寄海東。秋雲橫島黑，野火照山紅。誰見銘功石，長留煙雨中。」，（民國）《新繁縣志》新繁文徵卷十五。
 《擬塞下曲》：以邊塞為主題，勾勒出蒼茫景象，充滿悲涼的思鄉之情「擬塞下曲：白草黃羊野色昏，平沙萬里沒煙村。哀笳曲裏鄉音斷，不見春光度薊門。」，（民國）《新繁縣志》新繁文徵卷十五。
 《月夜》：描繪春夜場景，月色與笛聲交織，意境清幽而略帶惆悵「月夜：春寒月色映荊扉，乍望晴空煙雨微。玉笛聲遙人不見，桐陰滿院落花飛。」，（民國）《新繁縣志》新繁文徵卷十五。
 《山中》：刻畫深山幽居生活，以嗅覺代視覺寫出山景之幽深，點綴野趣，流露隱逸之閒適「山中：不見花開處，唯聞滿徑香。溪深春雨漲，樹密午風涼。虎跡臨僧舍，猿聲過石梁。悠然采薇蕨，半醉立斜陽。」，（民國）《新繁縣志》新繁文徵卷十五。
 《雪》：以朔風凍雪起筆，渲染雪後天地迷濛、生計艱難的氛圍，抒發歲暮天涯的愁絕之感「雪：朔風吹凍雪，天半忽霏霏。集霰深難掃，凝寒久未晞。田園迷故壟，烏鵲失朝飛。歲暮堪愁絕，天涯生事微。」，《蜀雅》卷十一。
 《紅橋舟泛》：描寫泛舟遊賞之樂，寫景如畫，末句構思巧妙，風致旖旎靈動「紅橋舟泛：日斜放艇向輕波，一帶園林隱碧蘿。似為畫簾人小立，故將簫鼓緩經過。」，《皇清詩選》七言絕句卷二十九。

 家族 
楊岐為楊氏文學世家幼子，長兄楊嶠、仲兄楊岱、三兄楊崐皆有名於時（嘉慶）《四川通志》卷一百五十三人物志十一詳載楊岱、楊崐、楊岐兄弟三人事蹟，並稱「三楊俱以詩名」。。

 註釋 

Q
Category:彭縣人
Category:清朝詩人